தவராசா கலையரசன்

தவராசா கலையரசன் (Thavarasa Kalaiarasan, பிறப்பு: 16 ஏப்ரல் 1970) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

வாழ்க்கைக் குறிப்பு
கலையரசன் 1970 ஏப்ரல் 16 பிறந்தார். இவர் இலங்கைத் தமிழரசுக் கட்சியின் உறுப்பினர் ஆவார். இவர் நாவிதன்வெளி பிரதேச சபையின் தலைவராகவும், கிழக்கு மாகாணசபை உறுப்பினராகவும் இருந்தவர்.

கலையரசன் 2012 மாகாணசபைத் தேர்தலில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராக அம்பாறை மாவட்டத்தில் போட்டியிட்டு கிழக்கு மாகாண சபை உறுப்பினராகத் தெரிவு செய்யப்பட்டார். பின்னர் 2015 நாடாளுமன்றத் தேர்தலில் தமிழ்த் தேசியக் கூட்டமைப்பு வேட்பாளராகப் போட்டியிட்டு, கூட்டமைப்பு வேட்பாளர்களில் இரண்டாவதாக வந்தும், நாடாளுமன்றத்திற்குத் தெரிவாகவில்லை. இவர் மீண்டும் 2020 நாடாளுமன்றத் தேர்தலில் போட்டியிட்டார். இம்முறை கூட்டமைப்பில் அம்பாறை மாவட்டத்தில் போட்டியிட்ட எவரும் தெரிவு செய்யப்படவில்லை. ஆனாலும், அம்பாறை மாவட்டத்தில் இருந்து நாடாளுமன்றத்திற்கு தமிழர் பிரதிநிதித்துவம் எதுவும் கிடைக்காததால், இவர் தேசியப் பட்டியல் நாடாளுமன்ற உறுப்பினராக தமிழ்த் தேசியக் கூட்டமைப்பினால் நியமிக்கப்பட்டார்.

2024 நாடாளுமன்றத் தேர்தலில் கலையரசன் இலங்கைத் தமிழரசுக் கட்சியின் வேட்பாளராக அம்பாறை மாவட்டத்தில் போட்டியிட்டு மூன்றாவதாக வந்து தோல்வியடைந்தார்.

+ தவராசா கலையரசனின் தேர்தல் வரலாறுதேர்தல்தொகுதிகட்சிகூட்டணிவாக்குகள்முடிவு 2012 மாகாணசபை  அம்பாறை மாவட்டம்   இலங்கைத் தமிழரசுக் கட்சி   தமிழ்த் தேசியக் கூட்டமைப்பு   தெரிவு 2015 நாடாளுமன்றம்  அம்பாறை மாவட்டம்   இலங்கைத் தமிழரசுக் கட்சி   தமிழ்த் தேசியக் கூட்டமைப்பு   தெரிவாகவில்லை 2020 நாடாளுமன்றம்  அம்பாறை மாவட்டம்   இலங்கைத் தமிழரசுக் கட்சி   தமிழ்த் தேசியக் கூட்டமைப்பு   தெரிவாகவில்லை(தேசியப் பட்டியல் மூலம் தெரிவு) 2024 நாடாளுமன்றம்  அம்பாறை மாவட்டம்   இலங்கைத் தமிழரசுக் கட்சி     தெரிவாகவில்லை

மேற்கோள்கள்

பகுப்பு:1970 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:கிழக்கு மாகாண சபை உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:அம்பாறை மாவட்ட நபர்கள்